Publication: Magyar Közlöny
Issue: MK-1998-121 (Year: 1998, Number: 121)
Era: 1990-2004
Section: (6) Az önkormányzati hivatal a nemzeti és etnikai kisebbségek jogairól szóló 1993. évi LXXVII. törvény
Paragraph Index: 761

(2) Az előirányzatokból a következő évben támogatni kívánt kutatási és műszaki fejlesztési témakörökről, illetve a folyamatban levő kutatási és műszaki fejlesztési témákról az ilyen programokat finanszírozó, illetve támogató előirányzatok kezelői a tárgyév november 30-áig írásban tájékoztatják egymást. Amennyiben a tájékoztatás alapján egyazon témakört kettő vagy több előirányzat is támogatni tervez, az érintetteknek külön egyeztetést kell tartaniuk. Az egyes kutatási és műszaki fejlesztési programok, projektek új induló támogatását a vonatkozó jogszabályokban foglaltak mellett a kutatási és műszaki fejlesztési programokat finanszírozó, illetve támogató előirányzatok kezelőinek témaegyeztetések formájában kell összehangolniuk. Az előirányzatokból nyújtható támogatásokra vonatkozó általános szabályok

Source: https://magyarkozlony.hu/hivatalos-lapok/50c0b9b8bd53ec810e2f65bce7e9b28032c2e092/dokumentumok/ee32322879d0c0baf2826336575118d8205372d6/letoltes